ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରେଳବାଇ ମାଧ୍ୟମରେ ଆମେ ପଛରେ ପଡ଼ିଯାଇଥିବା ଅଞ୍ଚଳଗୁଡ଼ିକୁ ଯୋଡ଼ୁଛୁ : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଦେଶର ଯେଉଁ ସବୁ କ୍ଷେତ୍ର ଯୋଗାଯୋଗ ସୁବିଧାରୁ ବଞ୍ଚିତ ହୋଇ ରହିଥିଲା ଏବଂ ପଛରେ ପଡ଼ିଯାଇଥିଲା, ସେଗୁଡ଼ିକୁ ଆମେ ରେଳବାଇ ମାଧ୍ୟମରେ ଯୋଡ଼ିବା ଆରମ୍ଭ କରିଛୁ। ଶ୍ରୀ ମୋଦୀ ଭିଡିଓ କନଫରେନ୍ସିଂ ଜରିଆରେ ଦେଶର ବିଭିନ୍ନ କ୍ଷେତ୍ରକୁ ଗୁଜରାଟର କେଓ୍ବଡ଼ିୟା ସହ ଯୋଡ଼ୁଥିବା ଆଠଟି ଟ୍ରେନ ଚଳାଚଳକୁ ସବୁଜ ପତାକା ଦେଖାଇ ଶୁଭାରମ୍ଭ କରିବା ସହିତ ରାଜ୍ୟରେ ରେଳବାଇ ସହ ଜଡ଼ିତ ଅନେକଗୁଡ଼ିଏ ପ୍ରକଳ୍ପର ଉଦଘାଟନ କରିବା ଅବସରରେ ଏହା କହିଛନ୍ତି।
ପ୍ରଧାନମନ୍ତ୍ରୀ ଜୋର ଦେଇ କହିଥିଲେ ଯେ ବଡ଼ ଲାଇନ ଏବଂ ବିଦ୍ୟୁତିକରଣ କାର୍ଯ୍ୟରେ ଦ୍ରୁତ ଅଗ୍ରଗତି ହୋଇଛି ଏବଂ ଦ୍ରୁତ ଗତିରେ ରେଳଧାରଣା ନିର୍ମାଣ କରାଯାଉଛି। ପ୍ରଧାନମନ୍ତ୍ରୀ କହିଥିଲେ ଯେ ଏହାଫଳରେ ସେମି ହାଇସ୍ପିଡ ଟ୍ରେନ ଚଳାଚଳ ହୋଇପାରିଛି ଏବଂ ଆମେ ହାଇସ୍ପିଡ କ୍ଷମତା ଆଡ଼କୁ ଆଗକୁ ବଢ଼ୁଛୁ, ଏହି କାର୍ଯ୍ୟ ଲାଗି ବଜେଟକୁ ଅନେକଗୁଣା ବୃଦ୍ଧି କରାଯାଇଛି। ପ୍ରଧାନମନ୍ତ୍ରୀ ଏହା ମଧ୍ୟ କହିଥିଲେ ଯେ ରେଳବାଇକୁ ପରିବେଶ ଅନୁକୂଳ କରିବା ଲାଗି ଆବଶ୍ୟକ ପଦକ୍ଷେପ ଗ୍ରହଣ କରାଯାଉଛି। କେଓ୍ବଡ଼ିଆ ଷ୍ଟେସନ ଭାରତର ପ୍ରଥମ ଷ୍ଟେସନ, ଯାହାକୁ ଗ୍ରୀନ ବିଲ୍ଡିଂ ପ୍ରମାଣପତ୍ର ସହିତ ଆରମ୍ଭ କରାଯାଇଛି।
ସେ ରେଳବାଇ ସହ ସଂଯୁକ୍ତ ବିନିର୍ମାଣ ଏବଂ ପ୍ରଯୁକ୍ତିରେ ଆତ୍ମନିର୍ଭରଶୀଳତାର ଗୁରୁତ୍ୱ ଉପରେ ମଧ୍ୟ ଜୋର ଦେଇଥିଲେ ଯାହାର ଏବେ ଭଲ ପରିଣାମ ଦେଖିବାକୁ ମିଳିଛି। ଉଚ୍ଚ ହର୍ଷ ପାୱାରଯୁକ୍ତ ଇଲେକ୍ଟ୍ରୋନିକ ଇଞ୍ଜିନର ସ୍ଥାନୀୟ ନିର୍ମାଣ କାରଣରୁ ଏହା ସମ୍ଭବ ହୋଇପାରୁଛି ଏବଂ ଭାରତ ବିଶ୍ଵର ପ୍ରଥମ ଦେଶ ଭାବେ ଡବଲ ଷ୍ଟାକ୍ଡ ଲଙ୍ଗ ହଲ୍ କଣ୍ଟେନର ଟ୍ରେନ  ଚଳାଚଳ ଆରମ୍ଭ କରିପାରିଛି। ପ୍ରଧାନମନ୍ତ୍ରୀ କହିଥିଲେ ଯେ ଆଜି ସ୍ୱଦେଶ ନିର୍ମିତ ଆଧୁନିକ ରେଳଗାଡ଼ିର ଏକ ଶୃଙ୍ଖଳା ଭାରତୀୟ ରେଳର ଅଂଶବିଶେଷ ହୋଇପାରିଛି।
ପ୍ରଧାନମନ୍ତ୍ରୀ ରେଳବାଇରେ ପରିବର୍ତ୍ତନର ଆବଶ୍ୟକତାକୁ ପୂରଣ କରିବା ଲାଗି ଦକ୍ଷ ବିଶେଷଜ୍ଞ ଏବଂ ପେସାଦାରଙ୍କ ଆବଶ୍ୟକତା ଉପରେ ଜୋର ଦେଇଥିଲେ। ଏହି ଆବଶ୍ୟକତା କାରଣରୁ ବଡ଼ୋଦରା ଠାରେ ଏକକ ରେଳବାଇ ବିଶ୍ଵବିଦ୍ୟାଳୟ ପ୍ରତିଷ୍ଠା କରିଥିଲେ। ଭାରତ ସେସବୁ ହାତଗଣତି ରାଷ୍ଟ୍ର ମଧ୍ୟରୁ ଅନ୍ୟତମ ହୋଇପାରିଛି ଯେଉଁଠି ଏପରି କ୍ଷମତା ଥିବା ଶିକ୍ଷାନୁଷ୍ଠାନ ରହିଛି। ରେଳ ପରିବହନ ଲାଗି ଆଧୁନିକ ସୁବିଧା, ବହୁ-ବିଷୟକ ଗବେଷଣା, ପ୍ରଶିକ୍ଷଣ ଉପଲବ୍ଧ କରାଯାଉଛି। 20ଟି ରାଜ୍ୟର ପ୍ରତିଭାଶାଳୀ ଯୁବକମାନଙ୍କୁ ରେଳବାଇର ବର୍ତ୍ତମାନ ଏବଂ ଭବିଷ୍ୟତକୁ ଚଳାଇବା ଲାଗି ପ୍ରଶିକ୍ଷିତ କରାଯାଉଛି। ପ୍ରଧାନମନ୍ତ୍ରୀ ଶେଷରେ କହିଥିଲେ ଯେ ଏହା ନବୋନ୍ମେଷ ଏବଂ ଗବେଷଣା ମାଧ୍ୟମରେ ରେଳବାଇକୁ ଆଧୁନିକ କରିବା ଦିଗରେ ସହାୟକ ହୋଇପାରିବ।
କୋଇଲା ମନ୍ତ୍ରଣାଳୟ
ଓଡିଶାରେ ଆକର୍ଷଣୀୟ ଇକୋ-ପାର୍କ ଓ କୋଇଲା ସଂଗ୍ରହାଳୟ ନିର୍ମାଣ କଲା ମହାନଦୀ କୋଲ ଫିଲ୍ଡସ
କୋଇଲା ମନ୍ତ୍ରଣାଳୟଙ୍କ ଅନ୍ତର୍ଗତ ପ୍ରମୁଖ ସିପିଏସଇ, ମହାନଦୀ କୋଲ ଫିଲ୍ଡସ ଲିମିଟେଡ  ପରିବେଶ ଅନୁକୂଳ ଏବଂ ସ୍ଥାୟୀ ଖନନ ପ୍ରଥା ମାଧ୍ୟମରେ କୋଇଲା ଉତ୍ପାଦନରେ ଲଗାତର ନୂତନ ସଫଳତା ହାସଲ କରିଚାଲିଛି । ଏହି କ୍ଷେତ୍ରରେ ଏମସିଏଲର ନୂଆ ଉପଲବ୍ଧି ମଧ୍ୟରେ ଓଡିଶାର ଝାରସୁଗୁଡା ସ୍ଥିତ ଇବ ଭ୍ୟାଲି କୋଲଫିଲ୍ଡସର ଓରିଏଣ୍ଟ ଏରିଆ ଖଣି ସଂଖ୍ୟା- ୪ରେ ଚନ୍ଦ୍ରଶେଖର ଆଜାଦ ଇକୋ-ପାର୍କ ଏବଂ କୋଇଲା ସଂଗ୍ରହାଳୟ ବିକଶିତ କରାଯାଇଛି । ଏହି ଇକୋ ପାର୍କଟି ଝାରସୁଗୁଡା- ରାୟଗଡ ଜାତୀୟ ରାଜପଥ ୪୯ ପାର୍ଶ୍ୱସ୍ଥ ଗଣ୍ଡଘୋରା ଗାଁରେ ରହିଛି ।
କୋଇଲା ଖଣି ସଂଖ୍ୟା-୪ରୁ ୨୦୧୭ରେ ଉତ୍ପାଦନ ବନ୍ଦ ହେବା ପରେ ଏହାକୁ ପୁନଃ ବ୍ୟବହାର ଯୋଗ୍ୟ କରିବା ପାଇଁ ସବୁଜିମାଭରା ଦୃଶ୍ୟରାଜି, କୋଲ କ୍ୟାଫେ ଓ ଶିଶୁ ଉଦ୍ୟାନ ଥିବା ଏହି ଆକର୍ଷଣୀୟ ଇକୋ ପାର୍କ ଏମସିଏଲ ଦ୍ୱାରା ରେକର୍ଡ ସମୟ ମଧ୍ୟରେ ପ୍ରସ୍ତୁତ କରାଯାଇଛି । ୨୦୨୧ ରେ କେନ୍ଦ୍ର କୋଇଲା, ଖଣି ଓ ସଂସଦୀୟ ବ୍ୟାପାର ମନ୍ତ୍ରୀ ଶ୍ରୀ ପ୍ରହ୍ଲାଦ ଜୋଶୀ ପାର୍କର ଶିଳାନ୍ୟାସ କରିଥିଲେ । ଏହି ପାର୍କ ପରିଦର୍ଶକମାନଙ୍କୁ ଭୂତଳ ଖଣିର ପ୍ରତ୍ୟକ୍ଷ ଅନୁଭବ ଲାଭ କରିବାର ସୁଯୋଗ ପ୍ରଦାନ କରିବ ।
ଏହି ପାର୍କ ଭିତରେ ଥିବା କୋଇଲା ସଂଗ୍ରହାଳୟ ଭାରତରେ କୋଇଲା ଖନନର ଇତିହାସ ଓ ପରମ୍ପରାର ଏକ ପ୍ରକୃଷ୍ଟ ଝଲକ । ଭୂତଳ ଓ ଓପନ କାଷ୍ଟ ଖଣିଗୁଡିକରେ ବ୍ୟବହାର ହେଉଥିବା ବିଭିନ୍ନ ମେସିନ ଓ ଯାନବାହାନର ୱାର୍କିଂ ମଡେଲଗୁଡିକ ପ୍ରଦର୍ଶିତ କରାଯାଇଛି । ସରଫେସ ମାଇନର, ଡମ୍ପର, କ୍ରେନ, ଟିପର, ଡୋଜର, ବେଲ୍ଟ କନଭେୟର, କୋଲ କଟିଂ ମେସିନ, ଡ୍ରିଲ ମେସିନ ଓ ବ୍ୟାକହୋ ଭଳି କୋଇଲା ଖନନ ଉପକରଣ/ଯନ୍ତ୍ରାଂଶ ପ୍ରଦର୍ଶିତ କରାଯାଇଛି ।
ଓଡିଶାର ସୁନ୍ଦରଗଡ, ଝାରସୁଗୁଡା ଓ ଅନୁଗୁଳ ଜିଲ୍ଲାରେ କୋଇଲା ଖନନରେ ନିୟୋଜିତ ଏମସିଏଲ ବର୍ତ୍ତମାନ ପର୍ଯ୍ୟନ୍ତ ସମ୍ପୂର୍ଣ୍ଣ ବ୍ୟବହାର ହୋଇ ସାରିଥିବା ପ୍ରାୟ ୨ ହଜାର ହେକ୍ଟର ଜମିକୁ ପୁନଃ ଭରିବା ସହ ପୁନରୁଦ୍ଧାର କରିସାରିଛି । ସ୍ଥାୟୀ ଖନନ ପ୍ରଥା ଅନୁରୂପ ଅନେକ ଖଣିକୁ ବର୍ଷା ଜଳ ଅମଳ ପାଇଁ ଜଳାଶୟ ଭାବେ ବିକଶିତ କରାଯାଇଛି ।
SR/BS
(Visitor Counter : 108
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଇସିସିଆର ଦ୍ୱାରା ଆୟୋଜିତ ବୟନ ପରମ୍ପରାକୁ ନେଇ ଆୟୋଜିତ ଅନ୍ତର୍ଜାତୀୟ ୱେବିନାରରେ ପ୍ରଧାନମନ୍ତ୍ରୀଙ୍କ ଭାଷଣ
• ୱେବିନାରରେ ଭାବ ବିନିମୟ ଓ ସର୍ବଶ୍ରେଷ୍ଠ ପଦ୍ଧତି ଆଲୋଚନା ମାଧ୍ୟମରେ ସହଭାଗିତାର ନୂତନ ଅଧ୍ୟାୟ ସୃଷ୍ଟି ହେବ: ପ୍ରଧାନମନ୍ତ୍ରୀ
ଶନିବାର ଆଇସିସିଆର ଦ୍ୱାରା ବୟନ ପରମ୍ପରାକୁ ନେଇ ଆୟୋଜିତ ଅନ୍ତର୍ଜାତୀୟ ୱେବିନାରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉଦବୋଧନ ଦେଇଛନ୍ତି ।
ବିଭିନ୍ନ ଦେଶର ଲୋକେ ଏହି ୱେବିନାରରେ ଭାଗ ନେଇଥିବା ଯୋଗୁଁ ଭାରତୀୟ ସାଂସ୍କୃତିକ ସମ୍ପର୍କ ପରିଷଦ ଓ ଉତ୍ତର ପ୍ରଦେଶ ଇନଷ୍ଟିଚ୍ୟୁଟ ଅଫ ଡିଜାଇନକୁ ପ୍ରଧାନମନ୍ତ୍ରୀ ଧନ୍ୟବାଦ ଜଣାଇଛନ୍ତି । ୱିଭିଂ ରିଲେସନ: ଟେକ୍ସଟାଇନ ଟ୍ରାଡିସନ ଥିମକୁ ନେଇ ଏହି ୱେବିନାର ଆୟୋଜିତ ହୋଇଥିଲା । ବୟନ କ୍ଷେତ୍ରର ଅବଲୋକନ କଲେ ଜଣେ ଭାରତର ଇତିହାସ, ବିବିଧତା ଓ ପ୍ରଚୁର ସୁଯୋଗ ଥିବା ଦେଖିପାରିବେ ।
ପ୍ରଧାନମନ୍ତ୍ରୀ ଭାରତର ବୟନ ପରମ୍ପରାର ଇତିହାସ ସମ୍ପର୍କରେ କହିଥିଲେ । ପ୍ରାକୃତିକ ଭାବେ ରଙ୍ଗୀନ କପା ଓ ରେଶମ ଭାରତର ସୁଦୀର୍ଘ ଗୌରବଶାଳୀ ଇତିହାସର ଅଂଶବିଶେଷ । ବସ୍ତ୍ର ଉଦ୍ୟୋଗର ବିବିଧତା ଆମ ସଂସ୍କୃତିର ମହନୀୟତାକୁ ଦର୍ଶାଏ । ପ୍ରତି ଗାଁ, ପ୍ରତି ରାଜ୍ୟ ଓ ପ୍ରତି ଗୋଷ୍ଠୀର ଭିନ୍ନ ଭିନ୍ନ ବୟନ ପରମ୍ପରା ଏହାର ନିଆରା ବିଶେଷତ୍ୱ ବୋଲି ପ୍ରଧାନମନ୍ତ୍ରୀ କହିଥିଲେ । ଆଦିବାସୀ ସମ୍ପ୍ରଦାୟଗୁଡିକ ମଧ୍ୟରେ ଥିବା ଉଚ୍ଚ ବସ୍ତ୍ର ପରମ୍ପରାକୁ ସେ ପ୍ରଶଂସା କରିଥିଲେ । ଭାରତର ବୟନ ପରମ୍ପରାରେ ରଙ୍ଗୀନ, ଉଜ୍ଜ୍ୱଳ ଓ ସୂକ୍ଷ୍ମ କାମ ହୋଇଥାଏ ।
ପ୍ରଧାନମନ୍ତ୍ରୀ କହିଛନ୍ତି ଯେ, ବୟନ କ୍ଷେତ୍ର ସବୁବେଳେ ଆମକୁ ସୁଯୋଗ ପ୍ରଦାନ କରିଛି । ସ୍ଥାନୀୟ ସ୍ତରରେ ବୟନ ଶିଳ୍ପ ଦେଶର ଅଗ୍ରଣୀ ନିଯୁକ୍ତିଦାତାଙ୍କ ମଧ୍ୟରେ ରହିଛି । ଭାରତୀୟ ବସ୍ତ୍ରକୁ ସାରା ବିଶ୍ୱରେ ବେଶ ପସନ୍ଦ କରାଯାଏ । ଭାରତୀୟ ବୟନ ବିଶ୍ଵସ୍ତରରେ ବହୁତ ମୁଲ୍ୟବାନ ଏବଂ ଏହା ବୟନ ପରମ୍ପରା, କଳାଚାତୁର୍ଯ୍ୟ, ମାନ ଓ କୌଶଳରେ ଅଧିକ ସମୃଦ୍ଧ ।
ଗାନ୍ଧୀଜୀଙ୍କ 150ତମ ଜୟନ୍ତୀ ପାଳନ ଅବସରରେ ଏହି କାର୍ଯ୍ୟକ୍ରମ ଆୟୋଜିତ ହୋଇଛି । ମହାତ୍ମା ଗାନ୍ଧୀ ବସ୍ତ୍ର ଉଦ୍ୟୋଗ ଓ ସାମାଜିକ ସଶକ୍ତିକରଣ ମଧ୍ୟରେ ଘନିଷ୍ଠ ସମ୍ପର୍କ ଦେଖିବା ପରେ ସାଧାରଣ ଚରଖାକୁ ଭାରତର ସ୍ୱାଧୀନତା ସଂଗ୍ରାମର ମହତ୍ୱପୂର୍ଣ୍ଣ ପ୍ରତୀକରେ ପରିଣତ କରିଥିଲେ । ଚରଖା ଆମକୁ ଗୋଟିଏ ରାଷ୍ଟ୍ର ଭାବେ ଯୋଡି ଥିଲା ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଆତ୍ମନିର୍ଭର ଭାରତ ଗଠନ ପାଇଁ ବୟନ କ୍ଷେତ୍ରର ପ୍ରମୁଖ ଭୂମିକା ରହିଛି । ସରକାର ଦକ୍ଷତା ବିକାଶ, ବିତୀୟ ସହାୟତା ଓ ଆଧୁନିକ ପ୍ରଯୁକ୍ତିର ବ୍ୟବହାର ଉପରେ ଧ୍ୟାନ କେନ୍ଦ୍ରୀଭୂତ କରିଛନ୍ତି । ଆମ କାରିଗରଙ୍କୁ ବିଶ୍ୱ ସ୍ତରୀୟ ଉତ୍ପାଦ ପ୍ରସ୍ତୁତ କରିବାକୁ ହେଲେ ଆମକୁ ବିଶ୍ୱରେ ବ୍ୟବହାର ହେଉଥିବା ଜ୍ଞାନକୌଶଳ ଓ ଉନ୍ନତ ପଦ୍ଧତି ସମ୍ପର୍କରେ ଜ୍ଞାନ ହାସଲ କରିବାକୁ ପଡିବ ବୋଲି ପ୍ରଧାନମନ୍ତ୍ରୀ କହିଛନ୍ତି । ୱେବିନାରରେ ଭାବ ବିନିମୟ ଓ ସର୍ବଶ୍ରେଷ୍ଠ ପଦ୍ଧତି ସମ୍ପର୍କରେ ଆଲୋଚନା ମାଧ୍ୟମରେ ସହଭାଗିତାର ନୂତନ ସୁଯୋଗ ସୃଷ୍ଟି ହେବ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସାରା ବିଶ୍ୱରେ ବୟନ କ୍ଷେତ୍ରରେ ଅଧିକ ମହିଳା ନିୟୋଜିତ ହୁଅନ୍ତି । ତେଣୁ ଭାଇବ୍ରେଣ୍ଟ ବୟନ କ୍ଷେତ୍ର ମହିଳା ସଶକ୍ତିକରଣକୁ ଦୃଢୀଭୂତ କରିବ । ଭବିଷ୍ୟତର ଆହ୍ୱାନର ସମ୍ମୁଖୀନ ହେବାକୁ ଆମକୁ ପ୍ରସ୍ତୁତ ରହିବାକୁ ହେବ । ଆମ ବୟନ କ୍ଷେତ୍ରରେ ବିବିଧତା, ଉପଯୋଜନ, ଆତ୍ମନିର୍ଭରତା, କୌଶଳ ଓ ନବାଚାରର ପ୍ରଭାବଶାଳୀ ବିଚାରଧାରା ଓ ସିଦ୍ଧାନ୍ତ ପ୍ରଦର୍ଶିତ ହୋଇଛି । ଏହି ସିଦ୍ଧାନ୍ତ ଏବେ ସମୟ ସହିତ ଅଧିକ ଗ୍ରହଣୀୟ ହୋଇଛି । ୱେବିନାରର ବିଚାରଗୁଡିକୁ ବୟନ କ୍ଷେତ୍ରକୁ ଅଧିକ ମଜବୁତ ଓ ସମୃଦ୍ଧ ବୟନ କ୍ଷେତ୍ର ପାଇଁ ବ୍ୟାପକ ଭାଗୀଦାର ହୋଇପାରିବ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମରିସସ୍ ପ୍ରଧାନମନ୍ତ୍ରୀ ପ୍ରବୀଣ କୁମାର ଜଗନ୍ନାଥଙ୍କୁ ଫୋନ କରି ସାର ଅନିରୁଦ୍ଧ ଜଗନ୍ନାଥଙ୍କ ପ୍ରତି ନିଜର ସମବେଦନା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫୋନ ଯୋଗେ ମରିସସ ପ୍ରଧାନମନ୍ତ୍ରୀ ମହାମହିମ ପ୍ରବୀଣ କୁମାର ଜଗନ୍ନାଥଙ୍କୁ ତାଙ୍କ ପିତା ସାର ଅନିରୁଦ୍ଧ ଜଗନ୍ନାଥଙ୍କ ବିୟୋଗ ନେଇ ନିଜର ସମବେଦନା ଜଣାଇଛନ୍ତି ।
ମରିସସରେ ସାର ଅନିରୁଦ୍ଧଙ୍କ ଦୀର୍ଘ ସାଧାରଣ ଜୀବନକୁ ପ୍ରଧାନମନ୍ତ୍ରୀ ସ୍ମରଣ କରିଥିଲେ, ଯେଉଁଥିରେ ସେ ଅନେକ ବର୍ଷ ଧରି ଉଭୟ ପ୍ରଧାନମନ୍ତ୍ରୀ ଏବଂ ରାଷ୍ଟ୍ରପତି ଭାବେ କାର୍ଯ୍ୟ କରିଥିଲେ ।
ସମସ୍ତ ରାଜନୈତିକ ଦଳ ସମେତ ଭାରତରେ ସାର ଅନିରୁଦ୍ଧ ଜଗନ୍ନାଥଙ୍କ ପ୍ରତି ଗଭୀର ସମ୍ମାନକୁ ଉଲ୍ଲେଖ କରି ପ୍ରଧାନମନ୍ତ୍ରୀ ମରିସସ୍ ସହିତ ଭାରତର ବିଶେଷ ବନ୍ଧୁତ୍ୱକୁ ସୁଦୃଢ଼ କରିବାରେ ତାଙ୍କର ପ୍ରମୁଖ ଭୂମିକାକୁ ପ୍ରଶଂସା କରିଥିଲେ ।
ତାଙ୍କୁ ଜଣେ 'ଗର୍ବିତ ପ୍ରବାସୀ ଭାରତୀୟ' ବୋଲି ସମ୍ବୋଧନ କରି ପ୍ରଧାନମନ୍ତ୍ରୀ କହିଛନ୍ତି ଯେ, ସାର ଅନିରୁଦ୍ଧ ଜଗନ୍ନାଥଙ୍କୁ ଉଭୟ ପ୍ରବାସୀ ଭାରତୀୟ ସମ୍ମାନ ଏବଂ ପଦ୍ମବିଭୂଷଣ ସମ୍ମାନରେ ସମ୍ମାନିତ କରିବାର ସୌଭାଗ୍ୟ ଭାରତ ଲାଭ କରିଛି ।
ସାର ଅନିରୁଦ୍ଧଙ୍କ ସ୍ଥାୟୀ ଇଚ୍ଛାକୁ ସ୍ମରଣ କରି ସ୍ୱତନ୍ତ୍ର ଦ୍ୱିପାକ୍ଷିକ ସମ୍ପର୍କକୁ ଆହୁରି ଦୃଢ ଏବଂ ଗଭୀର କରିବା ପାଇଁ ଉଭୟ ନେତା ପ୍ରତିଶ୍ରୁତି ପ୍ରଦାନ କରିଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଟିକାକରଣର ତୃତୀୟ ପର୍ଯ୍ୟାୟ ପାଇଁ କୋୱିନରେ ୨.୪୫ କୋଟିରୁ ଅଧିକ ହିତାଧିକାରୀ ନାମ ପଞ୍ଜୀକରଣ କରିଛନ୍ତି 
ଭାରତରେ କୋଭିଡ ଟିକାକରଣ ୧୫.୨୨ କୋଟିକୁ ଅତିକ୍ରମ କରିଯାଇଛି
ଗୋଟିଏ ଦିନରେ ସର୍ବାଧିକ: ଗତ ୨୪ ଘଣ୍ଟା ମଧ୍ୟରେ ୧୯ ଲକ୍ଷରୁ ଅଧିକ ପରୀକ୍ଷା କରାଯାଇଛି
ଗତ ୨୪ ଘଣ୍ଟା ମଧ୍ୟରେ ପ୍ରାୟ ୩ ଲକ୍ଷ ସୁସ୍ଥ ହୋଇଛନ୍ତି
୨୦୨୧ ଏପ୍ରିଲ ୨୮ ତାରିଖରୁ ତୃତୀୟ ପର୍ଯ୍ୟାୟ କୋଭିଡ ଟିକାକରଣ ଆରମ୍ଭ ହୋଇଥିବା ବେଳେ ଏକ ଗୁରୁତ୍ୱପୂର୍ଣ୍ଣ ସଫଳତା କ୍ରମରେ କୋ-ୱିନ ଡିଜିଟାଲ ପ୍ଲାଟଫର୍ମରେ  ୨.୪୫ କୋଟିରୁ ଅଧିକ ହିତାଧିକାରୀ ନିଜ ନାମ ପଞ୍ଜୀକରଣ କରିଛନ୍ତି । ୨୦୨୧ ଏପ୍ରିଲ ୨୮ ତାରିଖରେ ୧.୩୭ କୋଟିରୁ ଅଧିକ ନାମ ପଞ୍ଜୀକରଣ କରିଥିବାବେଳେ ୨୦୨୧ ଏପ୍ରିଲ ୨୯ ଶେଷସୁଦ୍ଧା ୧.୦୪ କୋଟି ନାମ ପଞ୍ଜୀକରଣ କରିଥିଲେ ।
ଅପରପକ୍ଷରେ ଆଜି ସୁଦ୍ଧା ଦେଶରେ କୋଭିଡ-୧୯ ଟିକାକରଣ ୧୫.୨୨ କୋଟିକୁ ଅତିକ୍ରମ କରିଯାଇଛି ।
ଆଜି ସକାଳ ୭ଟା ସୁଦ୍ଧା ୨୨,୪୩,୦୯୭ ସେସନରେ ୧୫,୨୨,୪୫,୧୭୯ ଡୋଜ୍ ଟିକା ଦିଆଯାଇଛି । ଏହାମଧ୍ୟରେ, ୯୩,୮୬,୯୦୪ ଜଣ ଏଚସିଡବ୍ଲୁଙ୍କୁ ପ୍ରଥମ ଡୋଜ୍, ୬୧,୯୧,୧୧୮ ଜଣ ଏଚସିଡବ୍ଲୁଙ୍କୁ ଦ୍ୱିତୀୟଡୋଜ୍, ୧,୨୪,୧୯,୯୬୫ ଜଣ ଏଫଏଲଡବ୍ଲୁଙ୍କୁ ପ୍ରଥମ ଡୋଜ୍, ୬୭,୦୭,୮୬୨ ଜଣ ଏଫଏଲଡବ୍ଲୁଙ୍କୁ ଦ୍ୱିତୀୟଡୋଜ୍, ୬୦ ବର୍ଷରୁ ଅଧିକ ବୟସର ୫,୧୯,୦୧,୨୧୮ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍, ୧,୦୪,୪୧,୩୫୯ ଜଣଙ୍କୁ ଦ୍ୱିତୀୟଡୋଜ୍, ୪୫ ବର୍ଷରୁ ୬୦ ବର୍ଷମଧ୍ୟରେ ୫,୧୭,୭୮,୮୪୨ ଜଣଙ୍କୁ ପ୍ରଥମ ଡୋଜ୍ ଏବଂ ୩୪,୧୭,୯୧୧ ଜଣଙ୍କୁ ଦ୍ୱିତୀୟ ଡୋଜ୍ଟିକା ପ୍ରଦାନ କରାଯାଇଛି ।
ଦେଶରେ ହୋଇଥିବା ମୋଟ ଟିକାକରଣର ୬୭.୦୮% ଟିକା ଦଶଟି ରାଜ୍ୟରେ ଦିଆଯାଇଛି ।
ଗତ ୨୪ ଘଣ୍ଟା ମଧ୍ୟରେ ୨୧ ଲକ୍ଷରୁ ଅଧିକ ଡୋଜ୍ ଟିକା ଦିଆଯାଇଛି ।
ଟିକାକରଣ ଅଭିଯାନର ୧୦୪ ତମ ଦିବସରେ ୨୨,୨୪, ୫୪୮ ଡୋଜ୍ଟିକା ଦିଆଯାଇଛି । ୨୧,୮୧୦ ସେସନରେ ୧୨,୭୪,୮୦୩ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍ ଏବଂ ୯,୪୯,୭୪୫ ଜଣଙ୍କୁ ଦ୍ୱିତୀୟ ଡୋଜ୍ ଦିଆଯାଇଛି ।
ଅନ୍ୟ ଏକ ସଫଳତାରେ ଗତ ୨୪ ଘଣ୍ଟାରେ ୧୯ ଲକ୍ଷ ରୁ ଅଧିକଟେଷ୍ଟକରାଯାଇଛି, ଯାହାକିଗୋଟିଏ ଦିନରେ ଭାରତରେ ସର୍ବାଧିକ ।
ନିମ୍ନରେ ଦିଆଯାଇଥିବା ଗ୍ରାଫରେ ଭାରତର ଦୈନିକି ପଜିଟିଭିଟି ଏବଂ ଦୈନିକ ଟେଷ୍ଟ ସମ୍ପର୍କରେ ସୂଚନା ଦିଆଯାଇଛି।
ଭାରତରେ ଆଜି ପର୍ଯ୍ୟନ୍ତ ମୋଟ ୧,୫୩,୮୪,୪୧୮ ଜଣ ସୁସ୍ଥହୋଇଛନ୍ତି ।ଏବେଜାତୀୟସୁସ୍ଥତାହାରରହିଛି ୮୧.୯୯% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୨,୬୭,୫୪୦ ଜଣ ସୁସ୍ଥ ହୋଇଛନ୍ତି ।
ନୂଆ ସୁସ୍ଥଙ୍କ ମଧ୍ୟରୁ ୭୬.୬୧% ସୁସ୍ଥ ଆସିଛନ୍ତି ୧୦ ରାଜ୍ୟରୁ ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୩,୮୬,୪୫୨ ନୂଆ କରୋନା ମାମଲା ଆସିଛି ।
ଗତକାଲି ଆସିଥିବା ନୂଆ ମାମଲାରୁ ୭୩.୦୫% ମାମଲା ଆସିଛି ମହାରାଷ୍ଟ୍ର, ଉତ୍ତର ପ୍ରଦେଶ, ଦିଲ୍ଲୀ, କର୍ଣ୍ଣାଟକ, କେରଳ, ଛତିଶଗଡ଼, ପଶ୍ଚିମବଙ୍ଗ, ତାମିଲନାଡ଼ୁ, ଆନ୍ଧ୍ର ପ୍ରଦେଶ ଏବଂରାଜସ୍ଥାନ ଆଦି ଦଶଟିରାଜ୍ୟରୁ ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୬୬,୧୫୯ ନୂଆ ମାମଲା ଚିହ୍ନଟହୋଇଛି ।ଏହା ପଛକୁ କେରଳରେ ୩୮,୬୦୭ ଏବଂ ଉତ୍ତର ପ୍ରଦେଶରେ ୩୫,୧୦୪ ମାମଲା ଚିହ୍ନଟହୋଇଛି ।
ଭାରତରେ ମୋଟସକ୍ରିୟ କରୋନା ମାମଲାଏବେ ୩୧,୭୦,୨୨୮ରେ ପହଞ୍ଚିଛି । ଦେଶରମୋଟ ପଜିଟିଭର ଏହା ୧୬.୯୦% । ଗତ ୨୪ ଘଣ୍ଟା ମଧ୍ୟରେ ଦେଶରେ ମୋଟ ସକ୍ରିୟ ମାମଲାରେ ସିଧାସଳଖ ୮୫,୪୧୪ ମାମଲା ବୃଦ୍ଧି ହୋଇଛି ।
ଦେଶର ମୋଟ ସକ୍ରିୟ ମାମଲାରେ ୭୮.୧୮% ମାମଲା ଅଛି ୧୧ ରାଜ୍ୟରେ ।
ଜାତୀୟ ମୃତ୍ୟୁହାର ଏବେ ହ୍ରାସ ପାଇ ୧.୧୧% ରହିଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୩୪୯୮ ଜଣଙ୍କର କରୋନାରେ ମୃତ୍ୟୁ ହୋଇଛି ।
ନୂଆ ମୃତ୍ୟୁ ମଧ୍ୟରୁ ୭୭.୪୪% ମୃତ୍ୟୁ ହୋଇଛି ଦଶଟି ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ୭୭୧ ଜଣ ଏବଂ ଦିଲ୍ଲୀରେ ୩୯୫ ଜଣଙ୍କ ମୃତ୍ୟୁ ହୋଇଛି ।
ଚାରିଟିରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗତ ୨୪ ଘଣ୍ଟା ମଧ୍ୟରେ କୌଣସି କୋଭିଡ-୧୯ ମୃତ୍ୟୁ ହୋଇନାହିଁ। ଏସବୁ ହେଲା ଦାମନ ଓ ଡିଉଏବଂ ଦାଦ୍ରା ଓ ନଗରହାବେଲି, ନାଗାଲାଣ୍ଡ, ତ୍ରିପୁରାଏବଂ ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ।
କେନ୍ଦ୍ରସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗ ଅଧୀନରେ ଥିବା ନ୍ୟାସନାଲ ଇନଷ୍ଟିଚ୍ୟୁଟ ଅଫ ମେଣ୍ଟାଲ ହେଲଥ ଆଣ୍ଡ ନ୍ୟୁରୋ ସାଇନ୍ସେସ ପକ୍ଷରୁ ଏକ ଚବିଶ ଘଣ୍ଟିଆ ହେଲ୍ପଲାଇନ ନମ୍ବର ଖୋଲାଯାଇଛି । ମହାମାରୀ ସମୟରେ ମାନସିକଭାବେ ଅସୁସ୍ଥ କିମ୍ବା ବିଷାଦଗ୍ରସ୍ତ ହେଉଥିବା ଲୋକମାନଙ୍କୁଏହି ନମ୍ବର ଜରିଆରେ ଉପାଦେୟ ସହାୟତା ମିଳିପାରିବ ।
ପ୍ରତିରକ୍ଷା ମନ୍ତ୍ରଣାଳୟ
କରୋନା ଯୋଦ୍ଧାଙ୍କୁ ଭାରତର ପ୍ରଣାମ
କୋଭିଡ଼ ଯୋଦ୍ଧାଙ୍କ ସହଯୋଗରେ ଭାରତ କରୋନା ଭୂତାଣୁ ମହାମାରୀ ବିରୋଧରେ ତାର ଯୁଦ୍ଧ ସଫଳତାର ସହ ଲଢ଼ି ଚାଲିଛି । ଭାରତୀୟ ବାୟୁସେନା  କରୋନା ବିରୋଧୀ ଏହି ଲଢ଼େଇରେ ଜାତୀୟ ପ୍ରୟାସରେ ସାମିଲ ହୋଇ ନିଜର ଯୋଗଦାନ ଦେଇଚାଲିଛି । ଉଭୟ ଘରୋଇ ତଥା ଅନ୍ତରାଷ୍ଟ୍ରୀୟ ସ୍ତରରେ ଲୋକ ଏବଂ ସାମଗ୍ରୀ ପରିବହନ କରି ଆଇଏଏଫ ତାର ପରାକାଷ୍ଠା ପ୍ରଦର୍ଶନ କରିଛି । ଏବେସୁଦ୍ଧା ଭାରତୀୟ ବାୟୁସେନା 600 ଟନ୍ ମେଡ଼ିକାଲ ସାମଗ୍ରୀ ଏବଂ ବିପୁଳ ସଂଖ୍ୟକ ଲୋକ ଯେଉଁଥିରେ ଡାକ୍ତର, ପାରା ମେଡ଼ିକ୍ ଏବଂ କୋଭିଡ଼ ପରୀକ୍ଷାଗାର ସ୍ଥାପନ ସକାଶେ ଆବ୍ୟଶକ ଟେଷ୍ଟିଂ ଉପକରଣ ଆଦି ଦେଶର ବିଭିନ୍ନ ସ୍ଥାନରେ ପହଞ୍ଚାଇଛି । ଭାରତୀୟ ବାୟୁସେନାର ସଦସ୍ୟମାନେ କରୋନା ବିରୋଧୀ ସଂଗ୍ରାମରେ ସେମାନଙ୍କର ସହଯୋଗ ଯୋଗାଇ ଚାଲିଛନ୍ତି । ସେହି ଅବଦାନକୁ ସ୍ୱୀକାର ପୂର୍ବକ ଆଇଏଏଫ୍ ସମେତ ଏହାର ଅନ୍ୟ ସହଯୋଗୀ ସେବାସଂସ୍ଥା ଓ ଭାରତର ସମସ୍ତ କରୋନା ଯୋଦ୍ଧାମାନଙ୍କୁ ପ୍ରଣାମ ଜଣାଇବା ଲାଗି ନିଜର ଅଭିନବ ଉପାୟରେ ଯୋଜନା ପ୍ରସ୍ତୁତ କରିଛି । ଏହି ଅବସରରେ ଭାରତୀୟ ବାୟୁ ସେନା ପକ୍ଷରୁ ଲଢ଼ୁଆ ବିମାନମାନ ଉଡ଼ାଣ କରାଯାଇ କୋଭିଡ଼ ଯୋଦ୍ଧାମାନଙ୍କୁ ପ୍ରଣାମପୂର୍ବକ ସମ୍ମାନ ଜଣାଯିବ । ଏହି ଯୋଦ୍ଧାମାନେ ଅହୋରାତ୍ର ଅକ୍ଳାନ୍ତ ଶ୍ରମ ସ୍ୱୀକାର କରି ନିଃସ୍ୱାର୍ଥପର ଭାବେ ସେମାନଙ୍କର କର୍ତ୍ତବ୍ୟ ସଂପାଦନ କରିଆସୁଛନ୍ତି ଯାହାକି ଏଭଳି ଜଟିଳ ସମୟ ପାଇଁ ଏକାନ୍ତ ପ୍ରୟୋଜନ ।
ଆସନ୍ତାକାଲି ଅର୍ଥାତ୍, ମେ 3, 2020 ତାରିଖ ଦିନ ଦିଲ୍ଲୀ ଏବଂ ଏନସିଆର କ୍ଷେତ୍ର ଉପରେ ଭାରତୀୟ ବାୟୁସେନାର ଏକାଧିକ ବିମାନ ଉଡ଼ାଣ କରାଯିବ । ଏହି ବିମାନ କାର୍ଯ୍ୟକୁ ଭାତୀୟ ବାୟୁସେନାର ତାଲିକ କାର୍ଯ୍ୟକ୍ରମ ସହ ଯୋଡ଼ାଯାଇଛି ଏବଂ ଏହା ପରିବହନ ବିମାନ ତଥା ହେଲିକପ୍ଟରଗୁଡ଼ିକ ସକାଶେ ମଧ୍ୟ ଏକ ଉଡ଼ାଣ ସୁଯୋଗ ଯେଉଁମାନେ କି କୋଭିଡ଼-19 ମହାମାରୀ ପାଇଁ ବିଭିନ୍ନ ସାମଗ୍ରୀ ଯୋଗାଣ କାର୍ଯ୍ୟରେ ନିୟୋଜିତ ରହିଛନ୍ତି ।
କରୋନା ଯୋଦ୍ଧାଙ୍କୁ ଦିଲ୍ଲୀର ଆକାଶମାର୍ଗରୁ ଏଭଳି ପ୍ରଣାମ କାର୍ଯ୍ୟ ପୂର୍ବାହ୍ଣଁ 1000-1030 ମଧ୍ୟରେ ସଂପାଦନ କରାଯିବ । ଏହି ବିମାନ ଉଡ଼ାଣ ଗୋଷ୍ଠୀରେ ସୁଖୋଇ-30, ଏମକେଆଇ, ମିଗ-29, ଏବଂ ଜାଗୁଆର ଭଳି ଲଢ଼ୁଆ ବିମାନ ଓ ହେଲିକପ୍ଟର ସାମିଲ ହେବେ ଏବଂ ସେମାନେ ରାଜପଥର ଆକାଶ ଉପର ଦେଇ ଉଡ଼ାଣ ଭରିବେ । ସେମାନେ ଦିଲ୍ଲୀ ଆକାଶରେ କିଛି ସମୟ ପାଇଁ ଉଡ଼ିବେ ଏବଂ ଦିଲ୍ଲୀବାସୀମାନେ ସେମାନଙ୍କର ଘର ଛାତ ଉପରୁ ଏଭଳି ବିମାନ ଉଡ଼ାଣକୁ ଦେଖିପାରିବେ । ଏହାତିରିକ୍ତ, ସି-130 ପରିବହନ ବିମାନ ସେମାନଙ୍କ ପଛେ ପଛେ ଅନୁରୂପ ଭାବେ ଉଡ଼ିବ ଏବଂ ତାହା ସମଗ୍ର ଦିଲ୍ଲୀ ଏବଂ ଏନସିଆର କ୍ଷେତ୍ର ଉପରେ ଉଡ଼ିବୁଲିବ । ଲଢ଼ୁଆ ବିମାନସବୁ ପ୍ରାୟ 500 ମିଟର ଠାରୁ 1000 ମିଟର ଉଚ୍ଚରେ ଏରୋସ୍ପେସ୍ ନିରାପତ୍ତା ଏବଂ ପକ୍ଷୀମାନଙ୍କ ଉଡ଼ିବାକୁ ଦୃଷ୍ଟିରେ ରଖି ସଂପାଦନ କରାଯିବ ।
ଏହାତିରିକ୍ତ ହେଲିପକ୍ଟର ଯୋଗେ ଆକାଶ ମାର୍ଗରୁ ପୁଲିସ ଯୁଦ୍ଧ ସ୍ମାରକୀ ଉପରେ 0900 ଘଟିକା ସମୟରେ ପୁଷ୍ପ ବୃଷ୍ଟି କରାଯିବ । ଏହାପରେ ଦିଲ୍ଲୀର ବିଭିନ୍ନ ହସପିଟାଲ ଯେଉଁମାନେ କି କୋଭିଡ଼-19 ରୋଗୀମାନଙ୍କ ଚିକିତ୍ସା କାର୍ଯ୍ୟରେ ସାମିଲ ହୋଇଛନ୍ତି ସେମାନଙ୍କ ଉପରେ 1000 ଠାରୁ 1030 ଘଟିକା ମଧ୍ୟରେ ପୁଷ୍ପ ବୃଷ୍ଟି କରାଯିବ । ଯେଉଁସବୁ ହସପିଟାଲ ଉପରେ ଏଭଳି ପୁଷ୍ପବୃଷ୍ଟି ସକାଶେ ତାଲିକା ପ୍ରସ୍ତୁତ କରାଯାଇଛି ସେଥି ମଧ୍ୟରେ ଏମ୍ସ, ଦୀନ ଦୟାଲ ଉପାଧ୍ୟାୟ ହସପିଟାଲ, ଜିଟିବି ହସପିଟାଲ, ଲୋକନାୟକ ହସପିଟାଲ, ରାମ ମନୋହର ଲୋହିଆ ହସପିଟାଲ, ସଫଦରଜଙ୍ଗ ହସପିଟାଲ, ଶ୍ରୀ ଗଙ୍ଗାରାମ ହସପିଟାଲ, ବାବା ସାହେବ ଆମ୍ବେଦକର ହସପିଟାଲ, ମାକ୍ସ ସାକେତ, ରୋହିଣୀ ହସପିଟାଲ, ଆପୋଲୋ ଇନ୍ଦ୍ରପ୍ରସ୍ଥ ହସପିଟାଲ ଏବଂ ଆର୍ମି ହସପିଟାଲ ରିସର୍ଚ୍ଚ ଆଣ୍ଡ ରେଫେରାଲ ସାମିଲ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆପ୍ଲାଏଡ୍ ମାଟେରିଆଲ୍ସ ସିଇଓ ଗ୍ୟାରି ଇ. ଡିକରସନଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୱାଶିଂଟନ୍ ଡିସିରେ ଆପ୍ଲାଏଡ୍ ମାଟେରିଆଲ୍ସର ଅଧ୍ୟକ୍ଷ ତଥା ସିଇଓ ଶ୍ରୀ ଗ୍ୟାରି ଇ. ଡିକରସନଙ୍କୁ ଭେଟିଛନ୍ତି ।
ଭାରତରେ ସେମିକଣ୍ଡକ୍ଟର ଇକୋସିଷ୍ଟମକୁ ମଜଭୁତ କରିବାରେ ଯୋଗଦାନ ପାଇଁ ପ୍ରଧାନମନ୍ତ୍ରୀ ଆପ୍ଲାଏଡ୍ ମାଟେରିଆଲ୍ସକୁ ଆମନ୍ତ୍ରଣ କରିଛନ୍ତି । ଏଥିସହ ଭାରତରେ ପ୍ରକ୍ରିୟା ପ୍ରଯୁକ୍ତି ଏବଂ ଉନ୍ନତ ପ୍ୟାକେଜିଂ ଦକ୍ଷତାର ବିକାଶ ପାଇଁ ମଧ୍ୟ ଆପ୍ଲାଏଡ୍ ମାଟେରିଆଲ୍ସକୁ ଆମନ୍ତ୍ରଣ କରିଛନ୍ତି ।
କୁଶଳ କର୍ମଜୀବୀ ସୃଷ୍ଟି କରିବା ନିମନ୍ତେ ଭାରତର ଶିକ୍ଷା ଅନୁଷ୍ଠାନ ସହ ଆପ୍ଲାଏଡ୍ ମାଟେରିଆଲ୍ସର ସହଯୋଗ କ୍ଷମତା ଉପରେ ପ୍ରଧାନମନ୍ତ୍ରୀ ଏବଂ ଶ୍ରୀ ଡିକରସନ୍ ଆଲୋଚନା କରିଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
16 ଫେବୃୟାରୀ ରେ ଦିଲ୍ଲୀର ମେଜର ଧ୍ୟାନ ଚନ୍ଦ ରାଷ୍ଟ୍ରୀୟ ଷ୍ଟାଡିୟମରେ ଆଦି ମହୋତ୍ସବର ଉଦଘାଟନ କରିବେ ପ୍ରଧାନମନ୍ତ୍ରୀ
ଏହି କାର୍ଯ୍ୟକ୍ରମରେ ଆଦିବାସୀ ସଂସ୍କୃତି, ଶିଳ୍ପ, ଖାଦ୍ୟପେୟ, ବାଣିଜ୍ୟ ଏବଂ ପାରମ୍ପରିକ କଳାକୁ ପ୍ରଦର୍ଶିତ କରାଯିବ
ଆଦିବାସୀଙ୍କ ଦ୍ବାରା ଉତ୍ପାଦିତ ଶ୍ରୀ ଅନ୍ନ ଉପରେ ଧ୍ୟାନ ପ୍ରଦାନ କରାଯିବ
ପ୍ରଧାନମନ୍ତ୍ରୀ ଦେଶର ଆଦିବାସୀଙ୍କ କଲ୍ୟାଣ ପାଇଁ ସର୍ବଦା ପଦକ୍ଷେପ ଗ୍ରହଣ କରୁଛନ୍ତି। ଏହା ସହିତ ସେ ଦେଶର ଉନ୍ନତି ଏବଂ ବିକାଶରେ ଆଦିବାସୀ ଗୋଷ୍ଠୀର ଯୋଗଦାନକୁ ଉଚିତ୍ ସମ୍ମାନ ମଧ୍ୟ ଦେଇ ଆସୁଛନ୍ତି। ଜାତୀୟ ସ୍ତରରେ ଆଦିବାସୀ ସଂସ୍କୃତିକୁ ପ୍ରୋତ୍ସାହିତ କରିବାର ପ୍ରଚେଷ୍ଟା ଅନ୍ତର୍ଗତ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 16 ଫେବୃୟାରୀ 2023 ରେ ସକାଳ 10.30 ଘ.ରେ ଦିଲ୍ଲୀ ସ୍ଥିତ ମେଜର ଧ୍ୟାନ ଚନ୍ଦ ରାଷ୍ଟ୍ରୀୟ ଷ୍ଟାଡିୟମରେ ‘‘ଆଦି ମହୋତ୍ସବ’’ ର ଉଦ୍ଘାଟନ କରିବେ।
ଆଦି ମହୋତ୍ସବ ଆଦିବାସୀ ସଂସ୍କୃତି, ଶିଳ୍ପ, ଖାଦ୍ୟପେୟ, ବାଣିଜ୍ୟ ଏବଂ ପାରମ୍ପରିକ କଳାର ଉତ୍ସବ ପାଳନ କରୁଥିବା କାର୍ଯ୍ୟକ୍ରମ ଅଟେ। ଏହା ଆଦିବାସୀ ବ୍ୟାପାର ମନ୍ତ୍ରଣାଳୟ ଅଧୀନରେ ଟ୍ରାଇବାଲ୍ କୋପରେଟିଭ୍ ମାର୍କେଟିଂ ଡେଭଲପମେଣ୍ଟ ଫେଡେରେସନ ଲିମିଟେଡ୍  ର ବାର୍ଷିକ ପଦକ୍ଷେପ ଅଟେ। ଚଳିତ ବର୍ଷ ଏହାର ଆୟୋଜନ 16 ରୁ 27 ଫେବୃୟାରୀ ପର୍ଯ୍ୟନ୍ତ ଦିଲ୍ଲୀର ମେଜର ଧ୍ୟାନଚନ୍ଦ ଜାତୀୟ ଷ୍ଟାଡିୟମରେ କରାଯାଉଛି।
କାର୍ଯ୍ୟକ୍ରମକୁ ଦେଶବ୍ୟାପୀ ଆଦିବାସୀ ଗୋଷ୍ଠୀର ସମୃଦ୍ଧ ଓ ବିବିଧତାପୂର୍ଣ୍ଣ ଧରୋହର ପ୍ରଦର୍ଶିତ କରାଯିବ। ଏଥିପାଇଁ ଆୟୋଜନ ସ୍ଥାନରେ 200 ରୁ ଅଧିକ ଷ୍ଟଲ୍ ସ୍ଥାପନ କରାଯିବ। ମହୋତ୍ସବରେ ପ୍ରାୟ ଏକ ହଜାର ଆଦିବାସୀ କାରିଗର ଅଂଶଗ୍ରହଣ କରିବେ। ବର୍ଷ 2003 ରୁ ଆନ୍ତର୍ଜାତୀୟ ମିଲେଟ୍ ବର୍ଷ ଭାବରେ ପାଳନ କରାଯାଉଛି ଯାହା ସହିତ ହସ୍ତଶିଳ୍ପ, ହ୍ୟାଣ୍ଡଲୁମ, ମାଟିର ପାତ୍ର କରିବାର କଳା, ଆଭୁଷଣ କଳା ଆଦି ମଧ୍ୟ ଆକର୍ଷଣ ହେବ। ମହୋତ୍ସବରେ ଆଦିବାସୀ ଗୋଷ୍ଠୀଙ୍କ ଦ୍ବାରା ଉତ୍ପାଦିତ ଶ୍ରୀ ଅନ୍ନକୁ କେନ୍ଦ୍ରରେ ରଖାଯାଇଛି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଚେସ୍ ଗ୍ରାଣ୍ଡମାଷ୍ଟର ପ୍ରଗନ୍ନାନନ୍ଦ ଏବଂ ତାଙ୍କ ପରିବାରଙ୍କୁ ଭେଟିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ୭ ଏଲ୍କେଏମ୍ରେ ଚେସ ଗ୍ରାଣ୍ଡମାଷ୍ଟର ପ୍ରଗନ୍ନାନନ୍ଦ ଏବଂ ତାଙ୍କ ପରିବାରଙ୍କୁ ଭେଟିଥିଲେ ।
ପ୍ରଗନ୍ନାନନ୍ଦଙ୍କ ପୋଷ୍ଟର ପ୍ରତିକ୍ରିୟାରେ ପ୍ରଧାନମନ୍ତ୍ରୀ ଏକ ପୋଷ୍ଟରେ କହିଛନ୍ତି;
“ଆଜି ୭ ଏଲ୍କେଏମ୍ରେ ବହୁତ ସ୍ୱତନ୍ତ୍ର ପରିଦର୍ଶକ ଆସିଥିଲେ ।
ଅକ୍ସକ୍ଟ୍ରକ୍ସବଶମଷରଗ୍ଦଗ୍ଦ ତୁମ ପରିବାର ସହିତ ତୁମକୁ ଭେଟି ବହୁତ ଖୁସି ।
ତୁମେ ଉତ୍ସାହ ଏବଂ ଦୃଢ଼ତାକୁ ବ୍ୟକ୍ତ କର । ତୁମର ଉଦାହରଣ ଏହା ଦର୍ଶାଏ ଯେ , କିପରି ଭାରତର ଯୁବକମାନେ ଯେକୌଣସି କ୍ଷେତ୍ରରେ ବିଜୟ ପ୍ରାପ୍ତ କରିପାରିବେ । ତୁମ ପାଇଁ ଗର୍ବିତ!",
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟୀକାକରଣ ୨୦୦ କୋଟି ଡୋଜ ଅତିକ୍ରମ କରିଥିବାରୁ ନାଗରିକମାନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଜ୍ଞାନ ଉପରେ ଉଲ୍ଲେଖନୀୟ ଭରସା ପ୍ରଦର୍ଶନ କରି ୨୦୦ କୋଟି କୋଭିଡ-୧୯ ଟିକା ଡୋଜର ବିଶେଷ ସଂଖ୍ୟା ଅତିକ୍ରମ କରିଥିବାରୁ ଭାରତର ଲୋକଙ୍କୁ ପ୍ରଶଂସା କରିଛନ୍ତି । ଏହି ଅଭିଯାନରେ ଡାକ୍ତର, ନର୍ସ, ଆଗଧାଡିର କର୍ମଚାରୀ, ବୈଜ୍ଞାନିକ, ଉଦ୍ଭାବକ ଏବଂ ଉଦ୍ୟୋଗୀଙ୍କ ଆବେଗ ଏବଂ ନିଷ୍ଠାକୁ ସେ ପ୍ରଶଂସା କରିଛନ୍ତି ।
କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଶ୍ରୀ ମନସୁଖ ମାଣ୍ଡଭ୍ୟଙ୍କ ଘୋଷଣାର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଭାରତ ପୁଣି ଇତିହାସ ସୃଷ୍ଟି କରିଛି! ୨୦୦ କୋଟି ଟିକା ଡୋଜର ବିଶେଷ ସୀମା ଅତିକ୍ରମ କରିଥିବାରୁ ସମସ୍ତ ଭାରତୀୟଙ୍କୁ ଅଭିନନ୍ଦନ । ଭାରତର ଟୀକାକରଣ ଅଭିଯାନକୁ ଗତି ଦେବା ସହିତ ଅଦ୍ୱିତୀୟ କରିବାରେ ସହଯୋଗ କରିଥିବା ବ୍ୟକ୍ତିଙ୍କ ପାଇଁ ଗର୍ବିତ । ଏହା କୋଭିଡ-୧୯ ବିରୋଧରେ ବିଶ୍ୱସ୍ତରୀୟ ସଂଗ୍ରାମକୁ ମଜବୁତ କରିଛି ।”
ଏହି ଟିକାକରଣରେ ସଂପୂର୍ଣ୍ଣ ଭାବେ ଭାରତର ଲୋକମାନେ ବିଜ୍ଞାନ ଉପରେ ଉଲ୍ଲେଖନୀୟ ବିଶ୍ୱାସ ପ୍ରଦର୍ଶନ କରିଛନ୍ତି । ଆମର ଡାକ୍ତର, ନର୍ସ, ଆଗଧାଡିର କର୍ମଚାରୀ, ବୈଜ୍ଞାନିକ, ଉଦ୍ଭାବକ ଏବଂ ଉଦ୍ୟୋଗୀ ଏକ ନିରାପଦ ବିଶ୍ୱ ସୁନିଶ୍ଚିତ କରିବାରେ ପ୍ରମୁଖ ଭୂମିକା ଗ୍ରହଣ କରିଛନ୍ତି । ମୁଁ ସେମାନଙ୍କର ଆବେଗ ଏବଂ ନିଷ୍ଠାକୁ ପ୍ରଶଂସା କରୁଛି ।
HS
(
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟ ଆସନ୍ତାକାଲି ସ୍ବଚ୍ଛ ଭାରତ ମିଶନର 9 ବର୍ଷ ପାଳନ କରିବା ପାଇଁ ସ୍ବଚ୍ଛତା ହିଁ ସେବା ଅଭିଯାନର ଏକ ଅଂଶ ଭାବରେ “ଏକ ତାରଖ, ଏକ ଘଣ୍ଟା, ଏକ ସାଥ” ପାଳନ କରିବେ
29000 ରୁ ଅଧିକ ଇଭେଣ୍ଟ ଯୋଜନା କରାଯାଇଛି; ଅଙ୍ଗନବାଡି କେନ୍ଦ୍ର, ୱାନ୍ ଷ୍ଟପ୍ ସେଣ୍ଟର୍ ଏବଂ ଏନଆଇପିସିସିଡି ର କାର୍ଯ୍ୟାଳୟ ମାଧ୍ୟମରେ ଏହା ଆୟୋଜିତ ହେଉଛି
ସ୍ବଚ୍ଛ ଭାରତ ମିଶନର ନବମ ବାର୍ଷିକୀ ପାଳନ ଅବସରରେ ସ୍ବଚ୍ଛତା ହିଁ ସେବା ଅଭିଯାନର ଏକ ଅଂଶ ଭାବରେ ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟ ସକ୍ରିୟ ଭାବରେ "ଏକ ତାରଖ, ଏକ ଘଣ୍ଟା, ଏକ ସାଥ" ର ପଦକ୍ଷେପରେ ଅଂଶଗ୍ରହଣ କରୁଛି। ଏହି ଅଭିଯାନ 1 ଅକ୍ଟୋବର 2023 ର ସକାଳ 10 ଟାରେ ଏକ ଘଣ୍ଟା ପାଇଁ ଧାର୍ଯ୍ୟ କରାଯାଇଛି ।
ଗୃହ ଓ ସହର ବ୍ୟାପାର ମନ୍ତ୍ରଣାଳୟର ଏକ ପ୍ରମୁଖ ପଦକ୍ଷେପ ସ୍ବଚ୍ଛ ଭାରତ ମିଶନ୍ 15 ସେପ୍ଟେମ୍ବରରୁ 2 ଅକ୍ଟୋବର 2023 ପର୍ଯ୍ୟନ୍ତ ଚାଲୁଥିବା "ସ୍ବଚ୍ଛତା ହିଁ ସେବା  - 2023" କାର୍ଯ୍ୟକ୍ରମ ଆରମ୍ଭ କରିଛି। ଏସଏଚଏସ-2023 ର ବିଷୟବସ୍ତୁ ହେଉଛି ଶ୍ରମଦାନ ଏବଂ ଜନ ଭାଗିଦାରୀ ମାଧ୍ୟମରେ, ଉଚ୍ଚ ସ୍ତରୀୟ ସ୍ୱଚ୍ଛତାକୁ ସୁନିଶ୍ଚିତ କରି ଏକ "ଆବର୍ଜନାମୁକ୍ତ ମୁକ୍ତ ଭାରତ" ଦିଗରେ ଅଗ୍ରସର ହେବା। ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟ ଏହି ଅଭିଯାନର ଏକ ଅଂଶ ଭାବରେ ଗୋଷ୍ଠୀର ଅଂଶଗ୍ରହଣ ସହିତ ସଫେଇ କାର୍ଯ୍ୟକଳାପକୁ ସୁନିଶ୍ଚିତ କରିବାକୁ ସମ୍ପୂର୍ଣ୍ଣ ପ୍ରତିଶ୍ରୁତିବଦ୍ଧ ଯାହାର ପ୍ରଭାବକୁ ତୃଣମୂଳ ସ୍ତରରେ ଦେଖା ଯାଇପାରିବ।
ଏହି ପଦକ୍ଷେପରେ ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟ 29000 ରୁ ଅଧିକ କାର୍ଯ୍ୟକ୍ରମର ଯୋଜନା କରିଛି ଯେଉଁଥିରେ 15 ଲକ୍ଷରୁ ଅଧିକ ବ୍ୟକ୍ତି ଅଂଶଗ୍ରହଣ କରିବେ। ‘‘ଏକ ତାରିଖ, ଏକ ଘଣ୍ଟା, ଏକ ସାଥ’’ ଅଭିଯାନର ଅଂଶ ଭାବରେ, ମନ୍ତ୍ରଣାଳୟ ଅଧୀନରେ ଅଙ୍ଗନୱାଡି କେନ୍ଦ୍ର, ୱାନ ଷ୍ଟପ୍ ସେଣ୍ଟର ଏବଂ ଜାତୀୟ ଜନ ସହଯୋଗ ଓ ଶିଶୁ ବିକାଶ ସଂସ୍ଥାନ  ର କାର୍ଯ୍ୟାଳୟରେ ସ୍ବଚ୍ଛତା ଅଭିଯାନର ଆୟୋଜନ କରାଯାଉଛି।
ଏହି ସ୍ୱଚ୍ଛତା ଅଭିଯାନ ମୁଖ୍ୟତ ଅଙ୍ଗନବାଡି କେନ୍ଦ୍ର ନିକଟରେ ଥିବା ସର୍ବସାଧାରଣ ସ୍ଥାନ, ବସ୍ ଷ୍ଟାଣ୍ଡ, ରେଳ ଷ୍ଟେସନ୍, ବେଳାଭୂମି, ପର୍ଯ୍ୟଟନ ସ୍ଥଳ, ନଦୀ କୂଳ, ଘାଟ, ଡ୍ରେନ୍ ଇତ୍ୟାଦି ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳର ଉଭୟ ଗ୍ରାମାଞ୍ଚଳ ତଥା ସହରାଞ୍ଚଳରେ କରାଯିବ। ଏହା ବ୍ୟତୀତ, ଶିଶୁ, ଗର୍ଭବତୀ ମହିଳା ଏବଂ ସ୍ତନ୍ୟପାନ କରାଉଥିବା ମହିଳାଙ୍କ ମଧ୍ୟରେ ସ୍ୱଚ୍ଛତା ଏବଂ ସ୍ୱଚ୍ଛତା ବିଷୟରେ ସଚେତନତା ସୃଷ୍ଟି କରିବା ପାଇଁ ଅଙ୍ଗନବାଡି କେନ୍ଦ୍ରଗୁଡ଼ିକରେ ମଧ୍ୟ ବିଶେଷ ଅଭିଯାନ ଆୟୋଜନ କରାଯାଉଛି । ଏହି ଅଭିଯାନରେ ଉତ୍ସାହଜନକ ଅଂଶଗ୍ରହଣ ଏକ ସ୍ବଚ୍ଛ ଏବଂ ସ୍ବାସ୍ଥ୍ୟକର ପରିବେଶ ହାସଲ ଦିଗରେ ବିଭିନ୍ନ ହିତାଧିକାରୀଙ୍କ ଉତ୍ସର୍ଗ ଏବଂ ପ୍ରତିବଦ୍ଧତାକୁ ସୂଚିତ କରେ ।
BS
(Visitor Counter : 30
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ପାରାଲିମ୍ପିକ୍ସ ଟୋକିଓ ୨୦୨୦ ର ରୌପ୍ୟ ପଦକ ବିଜେତା ମାରିଆପାନ ଟି ଏବଂ ତାଙ୍କ ପ୍ରଶିକ୍ଷକ ରାଜା ବିଙ୍କୁ ସମ୍ବର୍ଦ୍ଧିତ କରିଛନ୍ତି
ମୁଖ୍ୟ ଆକର୍ଷଣ :
ପାରାଲିମ୍ପିକ୍ କ୍ରୀଡାରେ ଏହା ମାରିଆପାନଙ୍କର ଦ୍ୱିତୀୟ ପଦକ ଥିଲା; ରିଓ ୨୦୧୬ ରେ ସେ ସ୍ୱର୍ଣ୍ଣ ଜିତିଥିଲେ
କେନ୍ଦ୍ର ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ଆଜି ନୂଆଦିଲ୍ଲୀରେ ପାରାଲିମ୍ପିକ୍ସ ଟୋକିଓ ୨୦୨୦ ର ରୌପ୍ୟ ପଦକ ବିଜେତା ମାରିଆପାନ ଟି ଏବଂ ତାଙ୍କ ପ୍ରଶିକ୍ଷକ ରାଜା ବିଙ୍କୁ ସମ୍ବର୍ଦ୍ଧିତ କରିଛନ୍ତି ।
ଏହି ଅବସରରେ ଶ୍ରୀ ଠାକୁର କହିଛନ୍ତି, ରିଓରେ ଏବଂ ବର୍ତ୍ତମାନ ଟୋକିଓରେ ଉତ୍ତମ ପ୍ରଦର୍ଶନ କରି ମାରିଆପାନ ଦେଶକୁ ଗର୍ବିତ କରିଛନ୍ତି । ମୁଁ ତାଙ୍କୁ ଅଭିନନ୍ଦନ ଜଣାଉଛି ଏବଂ ଏହି ଅବସରରେ ଆମର ସମସ୍ତ ପାରା ଆଥଲେଟ୍ ମାନଙ୍କୁ ସେମାନଙ୍କର ଚମତ୍କାର ପ୍ରଦର୍ଶନ ପାଇଁ ଅଭିନନ୍ଦନ ଜଣାଉଛି ।
କ୍ରୀଡ଼ା ମନ୍ତ୍ରୀଙ୍କ ସହ ଆଲୋଚନା ସମୟରେ ମାରିଆପାନ କହିଛନ୍ତି, ମୁଁ ଭାରତ ପାଇଁ ଏକ ସ୍ୱର୍ଣ୍ଣ ଜିତିବାର ଆଶା କରିଥିଲି କିନ୍ତୁ ଘଟଣା ଦିନ ପାଗ ପରିସ୍ଥିତି ହେତୁ ମୁଁ ସେହି ସ୍ୱପ୍ନକୁ ପୂରଣ କରିପାରି ନଥିଲି । ମୋର ବିଶ୍ୱାସ ଅଛି ଯେ ପ୍ୟାରିସରେ ଦେଶ ପାଇଁ ମୁଁ ଏକ ସ୍ୱର୍ଣ୍ଣ ଜିତିବି ।
HS
(Visitor Counter : 208
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତୁଷାର ସ୍ଖଳନ ଯୋଗୁଁ ଏନଆଇଏମ୍ ଉତ୍ତରକାଶୀ ପର୍ବତାରୋହଣ ଅଭିଯାନରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତୁଷାର ସ୍ଖଳନ ଯୋଗୁଁ ଏନଆଇଏମ୍ ଉତ୍ତରକାଶୀ ପର୍ବତାରୋହଣ ଅଭିଯାନରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି । ଉଦ୍ଧାର କାର୍ଯ୍ୟ ଚାଲିଛି ଏବଂ କର୍ତ୍ତୃପକ୍ଷ ସ୍ଥିତି ଉପରେ ନଜର ରଖଛନ୍ତି ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଏହା ଦୁଃଖର ବିଷୟ ଯେ ଆମେ ଏନ୍ଆଇଏମ୍ ଉତ୍ତରକାଶୀ ପର୍ବତାରୋହଣ ଅଭିଯାନ ସହିତ ଜଡିତ ଲୋକଙ୍କ ମୂଲ୍ୟବାନ ଜୀବନ ହରାଇଛୁ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଉଦ୍ଧାର କାର୍ଯ୍ୟ ଚାଲିଛି ଏବଂ ସ୍ଥିତି ଉପରେ କର୍ତ୍ତୃପକ୍ଷଙ୍କ ଦ୍ୱାରା ନଜର ରଖାଯାଇଛି ।”
HS
(
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତୀ ସ୍ମୃତି ଜୁବିନ ଇରାନୀ ଆସନ୍ତାକାଲି  ଛତିଶଗଡର ରାୟପୁରଠାରେ ଉପଆଞ୍ଚଳିକ ବୈଠକରେ ଅଧ୍ୟକ୍ଷତା କରିବେ
ଏଥିରେ ଯୋଗଦେବେ ଛତିଶଗଡ, ପଶ୍ଚିମବଙ୍ଗ ଏବଂ ଓଡିଶାର ପ୍ରତିନିଧିଗଣ
ସ୍ୱାଧୀନତାର ୭୫ବର୍ଷରେ ଦେଶ ଆଗାମୀ ୨୫ବର୍ଷ ନିମନ୍ତେ ନିଜର ଲକ୍ଷ୍ୟ ସ୍ଥିର କରୁଛି । ସମ୍ପୂର୍ଣ୍ଣ ଉତ୍ସାହ ଓ ଅଙ୍ଗୀକାରବଦ୍ଧତା ସହ ଏକ ଉଜ୍ଜ୍ୱଳ ଭବିଷ୍ୟତକୁ ଦେଖୁଥିବା ବେଳେ ବର୍ତ୍ତମାନ ସଫଳତା ଉପରେ ଆଲୋକପାତ କରି ବିପୁଳ ଉତ୍ସାହର ସହ ଏହାକୁ ପାଳନ କରିବାର ସମୟ ଉପନୀତ ହୋଇଛି । ଏହି ଲକ୍ଷ୍ୟରେ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ଧାରାବାହିକ ଭାବେ ଆଞ୍ଚଳିକ ଓ ଉପ ଆଞ୍ଚଳିକ ବୈଠକ ଦେଶବ୍ୟାପୀ ଜୁନ ୪, ୨୦୨୨ ଠାରୁ ଆୟୋଜନ କରୁଛି । ଏହି ପରିପ୍ରେକ୍ଷୀରେ ପ୍ରଥମ ଉପ ଆଞ୍ଚଳିକ ବୈଠକ ଆସନ୍ତାକାଲି  ଛତିଶଗଡର ରାୟପୁରଠାରେ ଆୟୋଜିତ ହେଉଛି । ଏଥିରେ ଛତିଶଗଡ, ପଶ୍ଚିମବଙ୍ଗ ଓ ଓଡିଶା ରାଜ୍ୟ ଅଂଶ ଗ୍ରହଣ କରିବେ ।
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତୀ ସ୍ମୃତି ଜୁବିନ ଇରାନୀ ଏଥିରେ ଅଧ୍ୟକ୍ଷତା କରିବେ । କେନ୍ଦ୍ର ମହିଳା ଓ ଶିଶୁ ବିକାଶ ରାଷ୍ଟ୍ରମନ୍ତ୍ରୀ ଶ୍ରୀ ମଞ୍ଜପାରା ମହେନ୍ଦ୍ରଭାଇ ମଧ୍ୟ ଏଥିରେ ଯୋଗଦେବେ । ବୈଠକରେ ସଂସଦ ସଦସ୍ୟ, ଅଂଶଗ୍ରହଣକାରୀ ରାଜ୍ୟଗୁଡିକର ସମାଜ କଲ୍ୟାଣ, ମହିଳା ଓ ଶିଶୁ ବିକାଶ ମନ୍ତ୍ରୀ ମାନେ ମଧ୍ୟ ଯୋଗଦେବେ । ରାଜ୍ୟ ବିଧାନସଭାରେ ରାୟପୁର ଜିଲ୍ଲାର ବିଧାୟକମାନେ ମଧ୍ୟ ଏହି ବୈଠକରେ ଅଂଶଗ୍ରହଣ କରିବେ । ପ୍ରଧାନ ଶାସନ ସଚିବ ମହିଳା ଓ ଶିଶୁ ବିକାଶ ଏବଂ ସମାଜ ମଙ୍ଗଳ ବିଭାଗ ସଚିବ ଓ ରାଜ୍ୟର ଅନ୍ୟାନ୍ୟ ବରିଷ୍ଠ ଅଧିକାରୀଗଣ ମଧ୍ୟ ଏଥିରେ ଯୋଗଦେବେ । ଏଥିରେ ଜିଲ୍ଳା ପରିଷଦ ଓ ପଞ୍ଚାୟତ ମୁଖ୍ୟମାନେ ମଧ୍ୟ ଯୋଗଦେବେ । ଏନସିଡବ୍ଲ୍ୟୁ, ଏସସିଡବ୍ଲୁ, ଏନସିପିଆରି, ଏସସିପିଆର ଓ ଆନ୍ତର୍ଜାତିକ ସଂସ୍ଥା ଯେପରିକି ବିଶ୍ୱବ୍ୟାଙ୍କ, ୟୁନିସେଫ, ଜାତିସଂଘ ମହିଳା ଓ ବେସାମରିକ ସମାଜ ସଂଗଠନଗୁଡିକ ମଧ୍ୟ ଏଥିରେ ଯୋଗ ଦେବେ ।
ଦେଶର ମହିଳା ଓ ଶିଶୁମାନଙ୍କୁ ସଶକ୍ତ କରିବା ନିମନ୍ତେ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ତିନୋଟି ନୂତନ ଅଭିଯାନ ଆରମ୍ଭ କରିଛି । ମିଶନ ସକ୍ଷମ, ଅଙ୍ଗନବାଡି ଓ ପୋଷଣ ୨.୦, ମିଶନ ଶକ୍ତି, ମିଶନ ବାତ୍ସଲ୍ୟ । ମିଶମ ସକ୍ଷମ ଅଙ୍ଗନବାଡି ଓ ପୋଷଣ ୨.୦ ମହିଳା ଓ ଶିଶୁଙ୍କ ସମ୍ପୂର୍ଣ୍ଣ ପୋଷ୍ଟିକତା ସୁନିଶ୍ଚିତ କରିବାକୁ ଥିବାବେଳେ ମିଶନ ଶକ୍ତି, ମହିଳା ସୁରକ୍ଷା, ଥଇଥାନ ଓ ସଶକ୍ତିକରଣ ଉପରେ ବ୍ୟାପକ ସମାଧାନର ପନ୍ଥା ବାହାର କରିବ । ମିଶନ ବାତ୍ସଲ୍ୟ ଶିଶୁ କଲ୍ୟାଣ ଓ ବିକାଶ ସହ ସେମାନଙ୍କ ନିରାପତ୍ତା ମଧ୍ୟ ସୁନିଶ୍ଚିତ କରିବ ।
ବୈଠକ କାର୍ଯ୍ୟକ୍ରମ କେବଳ ହାସଲ ହୋଇଥିବା ସଫଳତାକୁ ନେଇ ଉତ୍ସବ ମୁଖର ନ ହୋଇ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ଦ୍ୱାରା ମହିଳା ଓ ଶିଶୁ ବିକାଶ ଓ ସଶକ୍ତିକରଣ ଉପରେ ନିଆଯାଉଥିବା ନିରବଚ୍ଛିନ୍ନ ପ୍ରୟାସ ଓ ଅଙ୍ଗୀକାରବଦ୍ଧତା କାର୍ଯ୍ୟକ୍ରମ ଉପରେ ମଧ୍ୟ ଆଲୋକପାତ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଗମକା ବିଶାରଦ ଓ ପଦ୍ମଶ୍ରୀ ବିଜେତା ଏଚ.ଆର. କେଶବ ମୂର୍ତ୍ତିଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଗମକା ବିଶାରଦ ଓ ପଦ୍ମଶ୍ରୀ ବିଜେତା ଏଚ.ଆର. କେଶବ ମୂର୍ତ୍ତିଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଗମକାକୁ ଲୋକପ୍ରିୟ କରାଇବା ଓ କର୍ଣ୍ଣାଟକର ନିଆରା ସଂସ୍କୃତି ପରିବେଷଣ ପାଇଁ ଶ୍ରୀ ଏଚ.ଆର. କେଶବ ମୂର୍ତ୍ତିଙ୍କ ଅବଦାନକୁ ଆମେ ସବୁବେଳେ ମନେ ରଖିବୁ । ବହୁ ଛାତ୍ରଛାତ୍ରୀଙ୍କୁ ଯୋଗାଇଥିବା ପ୍ରେରଣା ପାଇଁ ମଧ୍ୟ ସେ ସ୍ମରଣୀୟ ରହିବେ । ତାଙ୍କ ବିୟୋଗରେ ଦୁଃଖିତ । ତାଙ୍କ ପରିବାର ଓ ପ୍ରଶଂସକଙ୍କୁ ସମବେଦନା । ଓମ ଶାନ୍ତି ।”
SR
(